ائرمنیستان پرئزیدئنتی سئرژ سرکیسیان باش ناظیری کارئن کاراپئتیانین فعالیتیندن ناراضیدیر.
آخار .آذ خبر وئریر کی، بو بارهده اینفورماسییانی ائرمنیستانین «ژاماناک» قزئتی یاییب. قزئت سرکیسیانین بو ایفاده نی دئکابرین ۲۹-دا اؤزونون یاخین اطرافیندا ایشله تدیینی بیلدیریب:
«سرکیسیان داها سونرا کاراپئتیانی باش ناظیر تعیین ائتمهسینی اؤزونون ان بؤیوک سهوی آدلاندیریب. بوندان سونرا سرکیسیان کارئن کارئنپئتیانا ائرمنیستان اراضیسینده نؤوبتی بئش ایل عرضینده فاصیلهسیز یاشاماسی ایله باغلی عریضهنین وئریلمهمهسی مسئلهسینین آکتواللاشدیریلماسینی طلب ائدیب. اوستهلیک، سرکیسیان بوتون واسطهلرله کاراپئتیانین حاکم رئسپوبلیکا پارتییاسینین پروپورسیونال نامیزدلر سیاهیسینا دوشمهسینه و دئپوتات اولماسینا ایزن وئرمک ایسته میر».
قئید ائدک کی، ائرمنیستاندا نؤوبتی پارلامئنت سئچکیسی آپرئلین ۲-ده کئچیریلهجک. بو سئچکیدن درحال سونرا ائرمنیستان تام اولاراق پارلامئنتلی ایداره اصولونا کئچهجک. بئلهلیکله، باش ناظیرین صلاحیتلری پرئزیدئنتدن داها چوخ اولاجاق. کونستیتوسییانی دییشدیرمهیه نایل اولان سرکیسیان باش ناظیر اولماق ایسته ییر و بونا گؤره ده اؤز یولونداکی بوتون رقیبلری تمیزله ییر.
azb_Arab azb_Arab azb_Arab azb_Arab